एक दिन अर्जुन श्री कृष्ण को सूचित किये बिना अपना रथ ले वन भ्रमण को निकल पड़े तथा घूमते-घूमते वे रामेश्वरम तीर्थ पहुंच गए. वहा पहुंच कर उन्होंने अपनी थकान दूर करने के लिए थोड़ा विश्राम करने की सोची तथा निकट ही प्रवहित हो रही नदी में स्नान की इच्छा से उतरे. तभी नदी के तट पर उन्होंने एक अद्भुत दृश्य देखा, एक विशाल वानर तट के समीप ही ध्यान मुद्रा में बैठा था व भगवान राम के नाम का जप कर रहा था. उस तेजसमयी वानर को देख अर्जुन से रहा नही गया तथा वह उस परम तपश्वी के समीप पहुंच व बोले ” हे असाधारण से प्रतीत होने वाले वानर, आखिर आप कौन है”.